
A magyarországi közúti árufuvarozással és szállítmányozással foglalkozó vállalatok vizsgálata

Kulcsszavak: logisztika; szállítmányozás; közúti fuvarozás; megbízások száma
A kutatás témája a közúti árufuvarozás és szállítmányozás vizsgálata. A dolgozat célja, hogy feltérképezze a kutatási fókuszba kerülő hazai fuvarozó és szállítmányozó vállalatok jellemzőit; és meghatározza azokat a befolyásoló tényezőket, amelyek hatással vannak a megbízások számára.
Tehát az elemzés központi kérdése, az, hogy mely tényezők befolyásolják a megbízások számát. Ennek vizsgálata nagyon fontos a jelzett szektorban működő vállalatok számára, mivel elsődlegesen a fuvarozási és szállítmányozási munkák száma befolyásolja a vállalatok bevételét, illetve profitját.
A kutatás eredményei segítenek megismerni egyrészt a Magyarországon tevékenykedő közúti árufuvarozással és szállítmányozással foglalkozó vállalatokat, és azok jellemzőit, valamint, a meghatározó faktorok segíthetnek a vállalatoknak abban, hogy több munkát tudjanak realizálni.



